Malá Litvorová veža

Malá Litvorová veža (, , ) je výrazná veža v severnej časti severného hrebeňa Zadného Gerlachovského štítu, medzi Zadnou Gerlachovskou lávkou a Lučivianskou lávkou.

Názov 
Názov vyplýva z polohy nad Litvorovou dolinou. Litvor je ľudový názov vzácneho glaciálneho reliktu - archangeliky lekárskej (Archangelica officinalis Hoffm.). Rastie v kosodrevinovom pásme Vysokých Tatier. Kedysi bohaté tatranské náleziská archangeliky poškodili korienkári, ktorí z nich pripravovali liečivé výťažky proti "deviatim chorobám". Poľské pomenovanie Niżnia Wysoka Gerlachowska je odvodené od starého názvu Bradavice: Vysoká.

Prvé výstupy 
 Karol Englisch, Antonina Englischová a Ján Hunsdorfer, 24. júla 1903 – v lete
 Maximilian Bröske a Ján Hunsdorfer, máj 1904 – v zime

Turistika 
Veža je prístupná len v sprievode horského vodcu.

Referencie

Externé odkazy 
Poloha na turistickej mape
Nové merania nadmorskej výšky

Zdroj 

Dvojtisícovky na Slovensku
Vrchy Vysokých Tatier